تسأل اشبيك
تغشم نفسك أنت وتسأل اشبيك
وسؤالك عل حزن جيه ساكن عيوني
وتعرف حبك حزن ما فاركها الروح
من كثر ما احبك ناسي لاموني
وتدري من أشوفك نا أحس بالحال
أحس كلي ورد بيدك خلوني
وأنت العلي تحكم وانه الا لك ممنون
حكمت أنت علي تشويق عدموني
ورضيت بمحكمه مابيها أي عدلان
ورضيت أنه أنذبح وبحبي ذبحوني
وصرت انه ذليل ومنكسر الجناح
ما اكدر اكومآ ربعي تجوني
ورادو مني اعوفك ما افكر بيك
كالولي تركه وتدري حلفوني
حلفت الهم احبك وهم احبك حيل
ما عوفك بعد لو يعمن أعيوني
بس مو بيدي القرار وبيدك التحديد
تحديدك صعب بس باوع اجفوني
مابطلن نده ولا تعب هل السيل
سيل ألسال منهن خيب ضنوني
واطلب طلب منك واتمنه بعده اموت
تكلهم اني احبه بلكي يعوفوني
وتكلهم كلام انتظره أسنين
ورايد بصوت عالي الكل يسمعونه